ตลาดน้ำดำเนินสะดวก
**ตลาดน้ำดำเนินสะดวก** หรือที่ชาวบ้านเรียกว่า **ตลาดน้ำคลองต้นเข็ม** เป็นตลาดน้ำในอำเภอดำเนินสะดวก จังหวัดราชบุรี ซึ่งอยู่ห่างจากกรุงเทพทางตะวันตกเฉียงใต้ประมาณ 100 กิโลเมตร (62 ไมล์) เป็นจุดดึงดูดนักท่องเที่ยวหลักทั้งในและต่างประเทศ และถือเป็นตลาดน้ำที่โด่งดังที่สุด โดยเปิดขายกันตั้งแต่เวลา 07.00 - 13.00 น.

ประวัติ
-------

ใน พ.ศ. 2409 ถึง 2411 พระบาทสมเด็จพระจอมเกล้าเจ้าอยู่หัวมีพระราชดำรัสสั่งให้ขุดคลองดำเนินสะดวกที่มีความยาว 32-กิโลเมตร (20-ไมล์) เพื่อเชื่อมกับแม่น้ำแม่กลองและแม่น้ำท่าจีน ทำให้เกิดตลาดน้ำในคลองนี้ และชาวบ้านขุดคลองย่อยอีกประมาณ 200 แห่ง ตลาดน้ำหลักมีชื่อว่า ตลาดลัดพลี ซึ่งอยู่ติดกับวัดและมีการใช้งานไปจนกระทั่งมีการพัฒนาถนนแทนการสัญจรทางน้ำใน พ.ศ. 2510 ทำให้ตลาดน้ำเก่าหลายแห่งหายไปในช่วงกลางคริสต์ศตวรรษที่ 20

ใน พ.ศ. 2514 การท่องเที่ยวแห่งประเทศไทยได้ทำให้ตลาดลัดพลีเป็นสถานที่ดึงดูดนักท่องเที่ยวชาวต่างชาติ ใน พ.ศ. 2524 มีการสร้างถนนใหม่ไปยังคลองต้นเข็ม และมีผู้ประกอบการภาคเอกชนเข้ามาทำกิจการในตลาดน้ำดำเนินสะดวก

รายละเอียด
----------

ตัวอย่างวิดีโอในบริเวณตลาด
ตลาดน้ำดำเนินสะดวกมีคลองแคบที่เหมือนเขาวงกต มีแม่ค้าที่มักสวมชุดหม้อห้อมกับงอบโดยสารด้วยเรือสำปั้นเพื่อขายสินค้า เรือเหล่านี้เต็มไปด้วยผักกับผลไม้หลากสี และภาพเหล่านี้มักใช้สนับสนุนการท่องเที่ยว ตลาดมักมีคนคึกคักที่สุดในช่วงเช้าตั้งแต่ 07:00 ถึง 09:00 และยังคงมีต่อจนถึงเที่ยง มีการสร้างหลังคาในตลาดเพื่อให้บริการได้ทั้งวันทุกวัน

ตลาดน้ำมีตลาดขนาดเล็ก 3 แห่ง: ต้นเข็ม, เฮียกุ่ย และขุนพิทักษ์ ต้นเข็มเป็นตลาดที่ใหญ่ที่สุดในคลองดำเนินสะดวก เฮียกุ่ยตั้งอยู่ฝั่งตรงข้ามของคลองและมีร้านขายของที่ระลึกริมคลองเพื่อขายสินค้าให้กับกลุ่มนักท่องเที่ยวขนาดใหญ่ ส่วนขุนพิทักษ์อยู่ทางใต้ของเฮียกุ่ยประมาณ 2 กิโลเมตร (1.2 ไมล์) เป็นตลาดที่พลุกพล่านน้อยที่สุดและมีขนาดเล็กทีสุด

ตลาดน้ำเต็มไปด้วยนักท่องเที่ยวและถือเป็นกับดักนักท่องเที่ยว (tourist trap) ด้วยเหตุนี้ เครื่องใช้จึงมีราคาสูงเกินจริง ถึงแม้ว่าราคาของที่ระลึกกับอาหารจะจัดตามเงินบาทเพียงไม่กี่เหรียญ ก็ยังคงมีการต่อรองกันต่อไป นักท่องเที่ยวสามารถพบพ่อครัวบนเรือทำและขายก๋วยเตี๋ยวเรือ ถึงกระนั้น ตลาดน้ำได้รับการกล่าวถึงว่าขาดความถูกต้องทางวัฒนธรรม (cultural authenticity) แม้ว่ามันยังคงเป็นจุดหมายปลายทางยอดนิยมของนักท่องเที่ยวทั้งในและต่างประเทศก็ตาม

มีการฉายตลาดนี้ในภาพยนตร์หลายเรื่อง เช่น ฉากไล่ล่าในคลองในภาพยนตร์ *007 เพชฌฆาตปืนทอง* ที่โรเจอร์ มัวร์รับบทเป็นเจมส์ บอนด์ และภาพยนตร์ *ฮีโร่ เพชฌฆาต ล่าข้ามโลก* ที่นำแสดงโดยนิโคลัส เคจ

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **ตลาดน้ำดำเนินสะดวก**

1. ↑  "ตลาดน้ำดำเนินสะดวก". ศูนย์มานุษยวิทยาสิรินธร (องค์การมหาชน).
2. 1 2 3 4 5 6 7 8 9  Dorling Kindersley (2 August 2010). *DK Eyewitness Travel Guide: Thailand*. DK Publishing. p. 132. ISBN 978-0-7566-7422-9.
3. 1 2 3 4  Andrew Burke; Austin Bush (2008). *Bangkok*. Lonely Planet. pp. 235–6. ISBN 978-1-74104-858-2.
4. 1 2  Lonely Planet; Mark Beales; Tim Bewer; Joe Bindloss, Austin Bush, David Eimer, Bruce Evans, Damian Harper, Isabella Noble (1 June 2016). *Lonely Planet Thailand*. Lonely Planet Publications. p. 302. ISBN 978-1-76034-164-0.`{{cite book}}`: CS1 maint: multiple names: authors list (ลิงก์)
5. 1 2 3 4 5 6 7 8 9  Cohen, Erik (June 2016). "The Permutations of Thailand's 'Floating Markets'" (PDF). *Asian Journal of Tourism Research*. **1** (1): 59–98. คลังข้อมูลเก่าเก็บจากแหล่งเดิม (PDF)เมื่อ 2 February 2017. สืบค้นเมื่อ 29 January 2017.
6. 1 2 3 4  Austin Bush; China Williams (2009). *Bangkok Encounter*. Lonely Planet. p. 154. ISBN 978-1-74220-512-0.
7. ↑  "ตลาดน้ำดำเนินสะดวก". *เที่ยวราชบุรี.com*. สืบค้นเมื่อ 10 January 2024.
8. ↑  Philipp Meier (2012). *SPOT-ON IN ASIA*. Lulu.com. p. 18. ISBN 978-1-4716-0711-0.
9. 1 2 3 4 5 6 7  Ron Emmons (1 September 2010). *Top 10 Bangkok*. DK Publishing. pp. 20–1. ISBN 978-0-7566-8850-9.
10. 1 2  Phil Macdonald; Carl Parkes (3 March 2015). *Thailand*. National Geographic Society. pp. 122–3. ISBN 978-1-4262-1464-6.
11. ↑
12. 1 2  Andrew Spooner (28 February 2013). *Thailand Dream Trip*. Footprint Travel Guides. p. 58. ISBN 978-1-907263-67-5.
13. 1 2 3  Pile, Tim (2017-01-19). "Bangkok - the good, bad and ugly sides to the Thai capital for visitors". *South China Morning Post*. สืบค้นเมื่อ 2017-01-29.
14. 1 2  Marek Lenarcik (31 May 2013). *This Is Thailand*. eBookIt.com. p. 201. ISBN 978-1-4566-1726-4.
15. ↑  Coplans, Chris (2008-10-03). "Bangkok Dangerous: not so dangerous after all?". *The Telegraph*. สืบค้นเมื่อ 2017-01-29.

พิกัดภูมิศาสตร์: 13°31′09″N 99°57′33″E﻿ / ﻿13.5193°N 99.9592°E﻿ / 13.5193; 99.9592